Ivan Zak

**Ivan Zak** (rođen: ***Ivan Volarić***) (Zagreb, 26. 4. 1979), hrvatski skladatelj i pop pjevač.

## Biografija
### Počeci i glazbena karijera
Ivan Zak je rođen 26. 4. 1979 u Zagrebu. Glazbom se počeo baviti vrlo rano, sa samo 6 godina počeo je svirati gitaru, te krenuo u glazbenu školu. Već sa 14 godina osnovao je svoj prvi band. 1996 je nastupio na Trešnjevačkom dječjem festivalu s pjesmom "U meni živiš Julija". Nastupio je na brojnim glazbenim manifestacijama od kojih se ističe Dora 2002, Hrvatski radijski festival (HRF) 2003, Hercegovački radijski festival 2008 i HRF 2009 godine. Na HRF-u 2009 je izborio finale s pjesmom "Sve sam joj krao", a za koju je i napravio spot koji je izazvao medijsku pažnju. Bio je jedan od hrvatskih pjevača koji su 2008 godine nastupili na prvom Hercegovačkom radijskom festivalu u Širokom Brijegu.

U ljeto 2009 singl "Adrenalin" s istoimenog albuma je postao hit, te se našao na prvim mjestima većine glazbenih ljestvica diljem Hrvatske. U septembru 2010 Ivan je ostvario uspješnu suradnju s Nedom Ukraden, a kao rezultat suradnje izdan je singl "Tetovaža" koji je uvršten na album "Adrenalin" snimljen u decembru iste godine, te na Nedinu albumu kompilaciju hitova "Radujte se prijatelji" također iz 2010 godine. Za pjesmu je Dejan Miličević napravio spot na beogradskom Kalemegdanu. Većinu video spotova do 2010 je snimio u suradnji sa srpskom televizijskom kućom DM SAT. U njegovom spotu za pjesmu "Sve sam joj krao" pojavljuje se loto djevojka i bivša Miss Hrvatske Tina Katanić. 2014 godine dodijeljena mu je Srebrna ploča za album "Bolja od najbolje". 25. 4. 2015 Ivan je izdao novi album "Usne varane". Na albumu se nalazi 12 pjesama. 2015 godine Ivan je sa albumom "Bolja od najbolje" dosegnuo zlatnu naknadu, odnosno, prodao je najviše albuma za svoju diskografsku kuću Menart i time primio Zlatnu ploču. U maju iste godine dobio je nagradu Platinasti Forte Hrvatskog društva skladatelja za više od 5.000 prodanih primjeraka autorskog albuma "Bolja od najbolje".

### Zanimljivosti
U maju 2014 godine Ivan je bez pompe i medija obišao sela Cernu i Gunju, te grad Županju gdje je vozilima dovezao potrepštine za žrtve poplava, a koji su stradali uslijed Poplava 2014. Ivan je bivši vlasnik folkoteke Lampaši u Donjem Desincu u kojoj gostuju folk i turbofolk izvođači. 2015 je u intervju za Inmagazin Nove TV izjavio da su mu noćni klubovi tj. folkoteke pomogle da dođe do onoga što stvarno voli, a pošto su mu na početku karijere bila potrebna financijska sredstva, Ivan se posvetio biznisu sa folkotekama i koketirao sa folk glazbom koja je u to vrijeme u klubovima najbolje prolazila. Ivan trenutno živi u Jastrebarskom u kući do roditelja.

## Diskografija
### Albumi
*2008. - *[[Kao metak]]*  
*2010. - *[[Adrenalin (album Ivana Zaka)|Adrenalin]]*  
*2012. - *[[Bolja od najbolje]]* 
*2015. - *[[Usne varane]]*  
*2019 - Milion

### Pjesme
* *Vodu ne pijem* (2008.)
* *Bolja od najbolje* (2011.)
* *Tko mi te krade* (2012.)
* *Jedna noć* (2013.)
* *Naučila si me* (2013.)
* *Obriši suze* (duet s Beginima) (2013.)
* *Škripi veza* (2013.)
* *Daleko* (2014.)
* *Duguješ mi ljeto* (2014.)
* *Usne varane* (2014.)
* *Daleko* (2014.)
* *Jedan u nizu* (2015.)
* *Pretjerujem* (2015.)
* *Ne pitaš za mene* (2015.)
* *Sve si moje* (2016.)
* *Meni se s tobom* (2016.)
* Za ljubav rođeni (2016)
* Da si tu (2017)
* Ničija (2017)
* Opasna(2017)

## Reference